Marthe Kristoffersen

Marthe Kristoffersen () er ein norsk tidlegare langrennsløpar og seinare -trenar som representerte Noreg i Ski-VM 2009 og Vinter-OL 2010. Ho er medlem i IL Varden.

Aktiv
Kristoffersen vann sølvmedaljen på 15 km fellesstart i Ski-NM 2008, der ho måtte gje tapt for Marit Bjørgen i innspurten. I den same meisterskapen i Trondheim spurta 18-åringen IL Varden inn til NM-gull i stafett. Ved Ski-NM 2009 på Røros tok Kristoffersen eit nytt NM-sølv, Therese Johaug vart noregsmeister på tremila. I januar 2010 vann Kristoffersen sølv på 10 km og bronse på 15 km under noregsmeisterskapen i Stokke i Vestfold, Bjørgen var meister i begge renna. I Ski-NM 2012 på Voss kneip Kristoffersen sølvmedaljen på 15 km. Saman med Kristin Gausen og Tora Berger vann ho også NM-gull på 3x5 km stafett. Også i 2013 tok ho og Berger gullmedalje på stafett, då i lag med Kathrine Harsem. Sidan bidrog Kristoffersen til at det vart stafett-gull på Varden i noregsmeisterskapane 2017 og 2018.

Kristoffersen vart nummer 3 i seks ulike verdscuprenn, fordelt på fem 10-kilometerar og ei sprinttevling. Desse prestasjonane gjorde ho to av alle vintrane 2009, 2011 og 2012. To gongar i verdscupen i langrenn var Kristoffersen med på å vinne 4×5 km stafett, fyrste gongen i Gällivare 23. november 2008 og andre gongen i Lahti 7. mars 2010. I begge høve var ho på lag med Marit Bjørgen, Therese Johaug og Kristin Steira. Under verdsmeisterskapen i Liberec 2009 hadde desse tre løparane ført Noreg i leiinga i 4 x 5 stafett, då Kristoffersen som ankerkvinne gjekk ut i løypa. Ho vart passert av Finlands ankerkvinne, men låg an til å berge sølv for Noreg før ho stivna og vart passert av både Tyskland og Sverige under innspurten.Dagsavisen 27. februar 2009 Elles i Liberec vart Kristoffersen nummer 9 i sprinten og nummer 12 på 30 kilometer. I Tour de Ski 2009/10 enda ho på ellevteplass. Under Vinter-OL 2010 vart ho nummer 21 på tremila og nummer 49 på 10 kilometer.

Trenar
Etter ho la opp har Kristoffersen vore trenar for både kvinnelege og mannlege langrennarar.

Kjelder

Denne artikkelen bygger på «Marthe Kristoffersen» frå ,  den 1. mars 2026.  

Kategori:Norske langrennsløparar
Kategori:Norske langrennstrenarar
Kategori:Norske motbakkeløparar
Kategori:Norske deltakarar under vinter-OL 2010
Kategori:Langrennsløparar under vinter-OL 2010
Kategori:Noregsmeistrar i langrenn
Kategori:Folk frå Meråker
Kategori:Folk frå Karlsøy